
For noget over 6 år siden — under overvejelser angående nødvendigheden
af en ny dagsorden og et nyt bespisningsreglement for eleverne på det
kongelige døvstummeinstitut i København — besluttede jeg mig til at
veje og måle eleverne et års tid igennem for at erfare, hvorledes de
trivedes under det gældende bespisningsreglement og den daværende
dagsorden.

Forsøgsvis begyndte jeg med at måle højden af et mindre antal elever
hver dag. Disse målinger, der varede et halvt år igennem, afslørede så
uventede og i flere retninger påfaldende svingninger i børnenes højde,
at jeg derved foranledigedes til at begynde på en ny, betydelig udvidet
række af målinger, der i et halvt år indbragte mig benved 27,000 mål af
23 elever, hvis højde var bleven iagttaget 8 gange om dagen.Den
afsluttende bearbejdelse af disse mål måtte af flere grunde udsættes
indtil for en halvandet år siden; den bekræftede de første målingers
resultater, tilføjede flere ny og opfordrede til en undersøgelse også
af børnenes vægtsvingninger. For at komme så nær som muligt ind på
svingningsfænomenerne måtte, mente jeg, denne vejning foretages hver
dag. Dette er også sket i snart et år igennem; fra 4 Maj forrige år ere
alle institutets 130 elever bievne vejede hver dag, drengene endogså to
gange om dagen.

De fyldigste resultater af disse daglige vægtbestemmelser ville
ventelig først kunne erholdes efter et helt års vejning, der vil blive
afsluttet i næste måned; men allerede de nu indkomne vægttal tillade en
bearbejdelse i flere retninger, hvis resultater indtrængende opfordre
til — i betydelig udstrækning og på mange flere steder end her på
institutet at foretage lignende vejninger.

Hvad der hidtil og andensteds er blevet foretaget for at komme til
erkendelse af lovene for det menneskelige legems væxtytringer i
højdeforandringer og i vægtforandringer har væsenlig haft til hensigt
at bestemme en normal højde og vægt for hver årsklasse af børn, og at
bestemme forskellen imellem drenges og pigers højde og vægt i samme
årsklasse, samt imellem børn af velhavende og fattige forældre og
imellem børn af forskellig nationalitet. Belgieren Quetelet,
Amerikaneren Bowditch og Italieneren Pagliani have i denne henseende
fremdraget de betydeligste resultater, der ere nåede ved højdemålinger,
vejning, tildels også kraftprøver af et betydeligt antal børn, hvert
ham hun undersøgt en gang. Lignende målinger og vejninger anstilles for
tiden her i landet af den af ministeriet for kirke- og
undervisningsvæsenet nedsatte kommission til oplysning af skolernes
hygiejniske forhold.

Af vejninger og målinger, der mere end en gang beskæftige sig med det
enkelte barn, er der især i Tyskland foretaget en del, navnlig før og
efter sommerferien, til be-stemmelse af den gavnlige indflydelse, som
et landligt ferieophold kan skaffe ubemidlede købstadsbørn. De derved
indvundne resultater ere gentagne gange offenlig fremsatte af Dr.
Varrentrap. Også i vort land foretages der nu flere steder i skoler og
instituter sådanne periodiske målinger og vejninger; de, der række
længst tilbage, ere vistnok de igennem 9 år foretagne vejninger ved
Forstander Wahl på Jægerspris af pigebørnene på stiftelsen der; hver
enkelt barn er blevet vejet 2 gange om året. Endnu oftere have
Forstander Jensens vejninger af det herværende kongelige
opfostringshuses elever behandlet det enkelte barn, en gang om måneden
i en halvandet år. Hyppigere vejninger af en større samling børn have
hidtil vistnok kun fundet sted for pattebørns vedkommende, der på
enkelte stiftelser ere bievne målte og vejede Iver ottende dag.

Den første foranledning og den videre fremdriven til, at jeg begyndte
på en daglig vejning af alle institutets 130 elever, 72 drenge og 58
piger, har jeg foran omtalt; hvorledes dette arbejde udføres, skal jeg
nu angive. Til at veje de 130 børn enkeltvis på en decimalvægt behøves
der en halvtredie time. Det er mere end selvfølgeligt, at hensynet til
børnene m. m. forbyder at anvende så megen tid daglig til vejning. For
at nå ned til den hurtigst mulige, tillige hensigtssvarende og for
børnene ikke tidsspildende og ikke trættende vejning — har jeg inddelt
drenge og piger hver i otte aldersklasser og vejer hver afdelings børn
samtidigt på en centesimalvægt, på hvilken hver række af otte på
hinanden følgende vejninger kan foretages i kun 5 minutter. Disse otte
vejninger give altså otte vægttal, et tal for hver aldersklasse, men
intet vægttal for hver enkelt elevs vedkommende. Det behøver jo ikke
nogen nøjere påvisning, at sådanne (let udførte) daglige massevejninger
ere mindst ligeså tjenlige til bestemmelse af et normal-barns
vægtperioder som en mængde daglige (meget vanskelig udførlige)
enkeltvejninger. En gang om måneden bliver hvert barn desuden vejet for
sig; de derved erholdte tal benyttes tilat beregne og indsætte vægttal
i de daglige massevejninger for syge eller bortrejste elevers
vedkommende. De 130 børn vare i en alder fra 9—16 år, deres
sundhedstilstand har i den del af vejetiden, som her, kommer til
behandling, været fortrinlig (en mindre undtagelse omtales i det
følgende); ingen epidemier have grebet forstyrrende ind;
bespisningsreglementet har for den hele tid været væsenlig det samme; i
dagsordenen derimod skete der i December nogen forandring, der dog ikke
har haft nogen påviselig indflydelse pa børnenes vægtsvingninger.

I 5 minuter altså og i otte hold vejes alle drengene hver morgen kl. 6,
som de stå ud af sengen, og hver aften kl. 9, atter i 5 minuter,
umiddelbart før de gå i seng. Hver gang have de kun skjorte, uldtrøje
og strømper på. Pigerne derimod vejes med alle klæderne på strax efter
middagsspisningen kl. 2, og ligeledes i 8 faste afdelinger,
aldersklasser. Jeg har for pigernes vedkommende med flid valgt den
uheldigste vejetid, lige efter hovedmåltidet; det var mig om at gøre at
få rede på, om en daglig vejning under så ugunstige omstændigheder som
vel muligt, nemlig af børn, som have alle klæder på, og efter det
måltid, der måtte bringe de største og mest lunefulde vægtforandringer,
vilde kunne give vægttal, der vare brugbare til undersøgelse angående
børns vægt.

Idet jeg nu tager fat på en fremstilling af de væsenligste træk i mine
vejningsresultater, kan jeg begynde med dette, at sidstnævnte spørgsmål
— om brugbarheden af pigernes vægttal — er blevet besvaret med et
afgjort ja; — i det væsenligste ere pigernes og drengenes
vægtsvingninger ens, og- i hovedsagen kan der ud af pigernes mindre
nøjagtige vægttal læses det samme som ud al drengenes. Denne her
indvundne erfaring har betydning for fortsatte vægtundersøgelser, hvis
antal vil kunne blive langt større, når daglige massevejninger af børn
med alle Jclæder på også kan give brugbare tal. Når jeg alligevel i det
følgende oftest kommer til at omtale drengenes vægt, så ligger dettekun
deri, at jeg for disses vedkommende har to rækker vægtbestemmelser hver
dag, for pigernes derimod kun en daglig.

Det, der — efter begyndelsen af de daglige vejninger — først forlangte
opmærksomhed, var de påfaldende store vægtforandringer fra morgen til
aften og fra den ene dag til den anden. De 72 drenge vare, som man
kunde vente, tungere hver aften end om morgenen, men denne
tyngdeforskel, der foreløbig kan ansættes til et middeltal af lidt over
78 pund om dagen, varierede meget betydelig fra dag til dag. — Den ene
aften ere de 72 drenge tilsammen kun 30 pund tungere end om morgenen,
den næste 140 pund, og den følgende aften kun 10 pund tungere end om
morgenen. — Vægtforskellen fra dag til dag, det vil sige, fra morgen
til morgen, eller fra aften til aften er ligeledes meget foranderlig og
ofte mærkelig stor — den har svinget mellem disse to yderligheder: — en
vægtforøgelse fra den ene aften til den næste af en 60 pund, og et
vægttab af en 50 pund, altså en svingningsforskel af 110 pund fra dag
til dag for de 72 drenges vedkommende, eller halvandet pund for hvert
barn.

Det ses let, at disse iagttagelser om meget store vægtsvingninger fra
morgen til aften og fra dag til dag — gør nogen indskrænkning i værdien
af vejninger, der have en større periode end den daglige. Sæt at et
barn efter en overstået sygdom bliver vejet hver ottende dag til
bestemmelse af dets legemlige fremgang, så vil denne vejning, selv om
den (hvad vel i reglen sker) foretages på samme klokkeslet og på samme
ugedag, blive meget upålidelig; mine vægtkurver vise, at dersom barnet
til exempel bliver vejet mandagen den 10. i den eller den måned kl. 9
aften og så atter vejes næste mandag ved samme tid, så ville forældrene
kunne glæde sig over, at barnet i de otte dage har tiltaget i vægt
noget over et halvt pund; men denne glæde er meget grundløs. — Havde de
nemlig foretaget vejningen ved samme klokkeslet tirsdagen den 11, kun
en dag efterden første vejning, og så igen den næste tirsdag, så vilde
de med ligeså god grund foruroliges over, at barnet havde tabt mere end
et kvart pund i vægt. I begge tilfælde vilde den ugenlige vejning holde
dem i uvidenhed om det virkelige forhold, det nemlig, at barnet havde
vundet en lille vægtforøgelse, hvilket en daglig vejning kunde have
sagt dem. Foretages sådanne rekonvalescentvejninger på varierede
ugedage og til forskellige klokkeslet, må de give de mest meningsløse
resultater, der vel så i reglen klares med: „Ja der må jo være bleven
vejet galt, eller den vægt er gal.“

Ligesom de bedst ordnede ugenlige vejninger af et enkelt individ altså
kun kunne have en meget begrænset værdi og kunne være aldeles
vildledende, således selvfølgelig også ugenlige vejninger af en skoles
elever. — Men også til værdien af månedlige vejninger af en større
samling børn give de iagttagne store daglige vægtsvingninger et
væsenligt korrektiv. Er vejningen til exempel henlagt til en bestemt
dato i hver måned, så vise mine vægttabeller exempelvis følgende: — Jeg
vejer de 72 drenge den 2S Maj, aften kl. 9, og derefter den 23 Juni ved
samme klokkeslet, og noterer så, at de i den forløbne måned have
tiltaget 40 pund, men havde jeg i stedet for den 23 Mai valgt den 28
til vejedag og altså vejet børnene den 28 Mai og den 28 Juni, så vilde
jeg have haft at notere ikke en vægtforøgelse, men derimod et vægttab
af endogså 60 pund. Kun daglige vejninger vilde her have angivet
temmelig nær det rigtige, nemlig det, at drengene i tiden fra 23 Mai
til 23 Juni havde tabt 15 pund i vægt. — Når der efter Dr. Varrentrap i
Tyskland ved en vejning af skolebørn før og efter ferien beregnes for
Dusseldorfer-børns vedkommende en vægtforøgelse af halvfemte pund til
hvert barn, for børn i Køln derimod henved 10 pund og for børn
andensteds kun 1 pund , så ere disse tal altså ifølge det foregående
vistnok kun lidet sikre. Dette må end mere gælde om resultaterne af Dr.
V.’s vejninger hver 4 uge i 4 gange 4 uger af skolebørn til
undersøgelse af ferieopholdets virkninger, ligesomogså om de
resultater, man er kommen til i Prag ved vejning af børn, der forblev i
byen, og andre, der havde ferie på landet.

De daglige vejninger viste altså meget betydelige vægtsvingninger fra
morgen til aften og fra dag til dag. — Svingningerne fra dag til dag
vare snart tiltagende — snart aftagende; de fra morgen til aften
derimod altid tiltagende. — Jeg kommer nu til vægtforandringerne i
løbet af nætterne, fra aften kl. 9 til næste dags morgen kl. 6 Herom i
korthed kun dette: drengene aftage iilsammen og gennemgående 77 pund om
natten, hver dreng altså noget over 1 pund. Dette middeltal af 77 pund
vægttab er summen af 2 gennemsnitstal, nemlig 42 pund urin og 35 pund
nattesved og udåndningsprodukter. Især urinmængden, men også
uddunstningsvægten, svinger indenfor vide grænser, den første mellem 30
og 60 pund om natten , den sidste mellem 24 og 42 pund. I de tre uger
fra 27. September ifjor til 17. Oktober var summen af drengenes nævnte
uddunstninger m. m. 611 pd., men i de påfølgende 3 uger 676 pd. eller
65 pd. mere. Drengenes vægttab var altså i disse uger gennemsnitlig 3
pundstørre hver nat end i de foregående. — Fra 18 Oktober blev der lagt
i kakkelovnen på drengenes sovesal. Temperaturen var der under
vejningen hver aften kun 9 til 11 gr. R. — og der blev ikke fyret i om
natten. — En lille varmeforøgelse på sovesalen om aftenen og i den
første del af natten er altså bleven fulgt af en ret betydelig
forøgelse af drengenes vægttab.

Den næste iagttagelse, som de fremskridende daglige vejninger førte
til, er den, at vægtsvingningene fra dag til dag ere meget forskellige
efter den forskellige middagsmad, og da denne er nogenlunde ens hver
ugedag, viser der sig en bestemt ugeperiode i børnenes vægtsvingninger.
Hver Tirsdag, Torsdag og Fredag aften vejede drengene gennemgående 20
til 30 pund mere end hver foregående atten. De nævnte tre dage spistes
der til middag henholdsvis suppe med ris og oxekød — ærter, kød og
flæsk, hvidkåls-suppe og svineryg. Om Onsdagen derimod, der tilmiddag
havde vælling og fersk fisk eller salt sild, var drengenes aftenvægt
hver gang betydelig mindre end om Tirsdagen, gennemgående en 30 til 40
pund, medens pigernes Onsdagsvægt dog undertiden kunde lægge et lille
plus til deres Tirsdagsvægt. — — Til dannelse af vægtsvingningernes
tydelige ugeperiode synes børnenes varme bade, strandbade, gymnastik og
større fodture kun at have ydet ringe bidrag, selvfølgelig
vægtnedgange.

Den daglige vejning viser dernæst meget betydelige, gennem hele året
varierende svingninger i børnenes vægttiltagen. — Den første
iagttagelse af en lille del af årets vægtperioder er vistnok gjort af
Forstander Wahl på Jægerspris under hans foran omtalte halvårlige
vejninger af pigebørn på stiftelsen der. I den om disse vejninger
udgivne piece fra 1881 anføres, at hvert barn pr. vinter „6 vintre“
igennem er tiltaget omtrent 2 pund, i hver af de „6 somre“ derimod 3
pund. Endvidere hedder det: — „Med hensyn til den halvårlige tilvæxt af
legemsvægten viser der sig her den mærkelige kendsgerning, at sommeren
har været gunstigere for legemsvægtens tiltagen end vinteren44.
Vejningerne på Jægerspris have altså afgjort vist en halvårlig
vægtperiode, kun har den fået en urigtig påskrift ved ordene sommer og
vinter; istedenfor disse ord burde der have stået: — Sommer halvåret og
vinter halvåret. — De omtalte halvårlige vejninger ere nemlig foretagne
den 1 Maj og den 1 November, og den større vægttiltagen i tiden fra 1
Maj til 1 November (o: i sommerhalvåret) tør, når jeg skal dømme efter
mine daglige vejninger, næppe henlægges til selve sommeren, i hvis to
første måneder (tillige i Maj) der vistnok er foregået endogså en
betydelig vægtforringelse. Det er derimod højst sandsynligt, at
sommerhalvårets større vægtforøgelse væsenligst er foregået i de to
efterårsmåneder September og Oktober. — — En endnu større del af årets
vægtsvingninger er set på det herværende opfostringshus under de foran
omtalte månedlige vejninger, og vistnok flereandre steder. Men — som
foran påvist — resultaterne af disse månedlige vejninger kunne være i
høj grad vildledende. Hvorledes de daglige vejninger her på institutet
førte til iagttagelse af børnenes, gennem hele året varierende
vægtsvingninger, og hvilken udstrækning disse svingninger have, skal
jeg nu omtale.

Lige forud for begyndelsen af den daglige massevejning, den 4 Maj
ifjor, vejede jeg alle eleverne enkeltvis. Ved hjælp al forskellen
mellem de ældste og de yngste elevers >ægt kunde tilnærmelsesvis
udregnes, at både gruppen af de 58 piger og ligeså de 72 drenge kunde
ventes at ville tiltage året igennem omtrent 8x/2 pd. om ugen i vægt.
På den grafiske fremstilling af vægtsvingningerne, hvoraf ugeperioden
var bortslaffet, kunde jeg altså anbringe en beregnet
vægtstigningslinie. — Det viste sig snart, at kun pigerne i de første
uger fulgte denne linie, medens drengene imod forventning aldeles ikke
tiltoge i vægt, ja endogså efter, en måneds forløb, altså i de første
dage af Juni, begyndte at aftage i vægt, — en vægtnedgang, som så også
iulgtes af pigerne og varede gennem hele Juni måned og ind i Juli,
indtil den 18., da børnene rejste bort i ferien. Altså henved 11 uger,
i 1/5 af et år, vare børn i voxealderen ikke tiltagne i vægt, men havde
endogså lidt et betydeligt vægttab. Drengene vare ved sommerferiens
begyndelse 140 pund under den beregnede vægtstigningslinie, pigerne 120
pund. Drengene havde tabt i vægt i de henved 11 uger 50 pund, altsa
henved 1 pund hver, og pigerne noget mindre.

Denne betydelige og almindelige vægtnedgang måtte formodes at være et
normalt vægttab, der vilde vende tilbage næste forår og sommer;
børnenes sundhedstilstand var nemlig aldeles fortrinlig, al deres
beskæftigelse den samme somv tidligere, ligeledes var dagsorden og
bespisningsreglement uforandret.

Den næste store periode i børnenes vægtsvingninger varede til
slutningen af Oktober forrige år, den viste sigstrax efter deres
hjemkomst til institutet i slutningen af August ved skoleårets
begyndelse. Denne ny vægtperiode må være begyndt under ferien; de
hjemvendte elever viste nemlig alle en vægttiltagen, gennemsnitlig hver
noget over et pund, pigerne lidt mere end drengene. Drengene havde
tilsammen i ferietiden fra 19 Juli til 23 August fået en vægtforøgelse
af en 80 pund, altså lidt over 16 pund i hver ferieuge, hvilket jo var
det dobbelte af den beregnede vægtstigning, der som foran sagt — var
ansat til 8V2 pund om ugen. — — Da de i den første periode, fra 4 Maj
til feriens begyndelse, havde tabt 50 pund i vægt og i ferien vundet 80
pund, så vare de altså i slutningen af August kun 30 pund tungere end i
begyndelsen af Maj og således 1 det hele endnu langt under den
beregnede vægtstigningslinie. — Denne blev endelig nået i 2. periode i
slutningen af Oktober, gennem en overraskende hurtig vægttiltagen i
månederne September og Oktober, i hvilken tid drengene tiltoge 190
pund, altså en 24 pund om ugen, eller omtrent 3 gange så meget som de
beregnede 8x/2 pund om ugen, og betydeligt mere end i sommerferien. —
Ved slutningen af Oktober, altså omtrent et halvt år efter vejningens
begyndelse, vare således drengene (pigerne noget tidligere) nåede op
til den beregnede vægtstigningslinie.

Forskellen mellem de to omtalte vægtperioder, de 11 uger med vægttab
før ferien og de 14 uger med vægtfor øgelse efter ferien, var altså
meget stor. I den første periode tabte drengene 50 pund, i den anden
periode vandt de 270 pund (80 pund i ferien og 190 pund efter denne).
Det største vægttab fandt sted i ugen fra 10 til 16 Juli og udgjorde 19
pund, altså mere end dobbelt så mange pund tabt, som der efter
vægtstigningslinien skulde være vundet. Den største vægtforøgelse fandt
sted i ugen fra 2 til 8 Oktober, og udgjorde 37 pund (et halvt pund for
hver dreng) altså over 4 gange så meget som den beregnede vægtstigning
af 872 pund om ugen. — I en uge altså 19 pund vægttab, i en anden uge
37 pund vægtforøgelse og det bosde samme børn, hos sunde børn, under
tilsyneladende ens forhold, hvad arbejde, fritid, bespisning osv.
angår.

En tredie vægtperiode varer fra begyndelsen af November til ind i Marts
måned. Om denne periode foreløbigt kun dette: — Disse måneder fremvise
ganske vist periodiske og meget interessante vægtsvingninger, men herom
mere senere. Uagtet disse svingninger har dog den nævnte tid, især for
drengenes vedkommende, en samlet ejendommelighed, nemlig den, at vægten
holder sig temmelig nær omkring vægtstigningslinien, altså gennemgående
med en tilvæxt af 81/2 pund om ugen. Denne vejetid sættes altså
foreløbigt som en tredie periode.

Allerede af det foregående er jo nu fremgået, at der i vejetiden har
været tider med stilstand i vægt, andre med aftagen og atter andre med
vægttiltagen. Disse tider med deres store forskel skulle nu nærmere
påpeges, men med udelukkelse af ferietiden, der jo mangler det daglige
materiale af vægttal.

De gunstigste vægtstigningstider eller de dage, i hvilke der har vist
sig den største vægtiorøgelse vare følgende:

I 19 dage fra 3. til 21. Sept. tiltoge drengene 82 pund. „ 7 - „ 2. „
8. Okt. — — 37 — „ 7 - „ 23. „ 29. — — — 35 — „ 4 - „ 23. „ 26. Nov. —
— 16 — 7 — „ 10. „ 16. Dec. — — 37 — 7* — ,, 3. ,, 9. Jan. — 22 — I
disse 51 dage tiltoge drengene altså . • • . 229 pund.

I modsætning hertil kunne som de ugunstigste vægttider nævnes, foruden
den lange tid for stilstand og vægttab fra 4 Mai til 18 Juli følgende
dage:

I 8 dage fra 22 til 29 August tiltog drengene kun 8 pund. I 14 dage,
fra 9 til 22 Oktober tiltoge de kun 12 pund.

Disse 14 dage for meget ringe vægtforøgelse falde, som som man vel
allerede har bemærket, i den store vægtstigningsperiode. Bade i ugen
før og i ugen efter skete derbetydelige vægtforøgelser, der ere nævnte
lige foran, i den ene uge 37 pund og i den anden 35 pund. — Som andre
meget ugunstige vægttider kan anføres:

I 9 dage fra 14. til 22. Nov. aftoge drengene 4 pund. „ 6 _ „ 3. „ 8.
Dec — — 6 — „ 8 — „ 18. „ 25. 16 — „ 11 — „ 26. Jan. 5. Febr. — — 37 —
I 34 dage altså et vægttab a f ............................ 63 pund.

Det er således meget langt fra, at disse opvoxende sunde og raske børns
vægtforøgelse, en side af deres væxtytringer, er foregået blot
nogenlunde jævnt fremadskridende; men i hvor kort tid den blivende
vægtforøgelse er foregået, derom vil dog først følgende kunne oplyse.

Til fremstilling heraf kan jeg benytte vejetiden fra 7 Maj 1882 til 18
Juli (feriens begyndelse) og fra 24 August (børnenes hjemkomst til
institutet) til 8 Marts 1883, ialt 270 vejedage.

I disse 270 dage, hvorfra altså atter ferietiden er udelukket, tiltoge
drengene ialt 276 pund — men nu vistes det foran, at i 51 af de 270
vejedage tiltoge drengene 229 pund; altså i resten af vejedagene, det
er i hele 219 dage, have de kun vundet 17 pund. — Heraf følger, at i de
nævnte 51 dage a f vejetiden tiltoge drengene således daglig
(gennemsnitlig) tyve gange så meget som i de 219 dage. — Dette er en
meget ujævn vægtforøgelse.

Denne ujævnhed i vægtforøgelsen træder endnu skarpere frem ved at samle
de dage i vejetiden, i hvilke der har fundet vægtnedgang sted, og de, i
hvilke den største vægtforøgelse har været. Resultatet bliver da
følgende: I et antal dage, der tilsammen udgøre lO1^ uge, har der været
vægttab, i 20^2 uge er dette vægttab blevet oprettet — og i kun 7V2 uge
(53 dage) har hele vejetidens for øgelse af 276 pund fundet sted. Den
samlede vægtforøgelse kan altså siges at være indvundet i kun en
femtedel af den hele vejetid, medens de 4/5 af vejetiden er gået hen
med vægttab og oprettelse heraf. —Dersom denne art vægtforøgelse er
normal, dersom den gennemgående gælder for andre børn i opvæxt og for
andre år, så er dette unegtelig noget påfaldende; — dog, der er intet,
der tyder hen på, at den ikke skulde være normal.

II.

Der er foran nævnt nogle rækker af dage i hvilke den mindste
vægtforøgelse har fundet sted, og nævnt andre, i hvilke børnene have
tcibt i vægt. Det ligger jo nær at spørge om og søge efter årsag til
disse standsninger i vægtforøgelse og til disse vægttab. — Forinden jeg
går helt om på denne side af den daglige vejnings resultater, må jeg
give lidt flere oplysninger angående sidstnævnte art
svingningsfænomener.

Den almindelige standsning i vægtforøgelse i Maj og det store vægttab i
løbet af Juni og Juli kan ikke optegnes — henholdsvis — som en
horizontal eller som en skråt nedadgående lige linie, — ofte kunde der
i løbet af en 2 eller 3 dage vise sig nogen forøgelse i børnenes vægt,
i andre 2, 3 eller 4 dage en stærkt forøget nedgang. I anden periode af
vejningen, altså i September og Oktober, viste denne art svingninger
sig særligt skarpt under den betydelige og hurtige vægtforøgelse, der
fandt sted i disse måneder, og ytrede sig da som pludselige, flere dage
vedvarende standsninger i vægttiltagen; den ene af disse omfattede
dagene fra 22 til 27 September, i hvilke 6 dage alle 130 børn, drenge
og piger tilsammen, kun tiltog ni pund i vægt, medens de i de 6 dage
forud havde indvundet 47 pund og i de 9 dage efter tiltog 53 pund. — Af
sådanne påfaldende standsninger i vægtforøgelsen, samt standsninger med
efterfølgende vægttab, indtraf der 10 i den del af vejetiden, der gik
fra slutningen af August 1882 til ind i Marts 1883; om dem alle gælder
det, at de synes at være til virkeligt tab for børnenes væxtudvikling,
altså skadelige; så meget er i alt fald sikkert, at ikke en eneste af
dissestandsninger eller tab blev tilstrækkelig opvejet eller indhentet
ved en efterfølgende, særlig kraftig vægtforøgelse.

Hvor må da nu den „årsag“ til disse underlige nedsving søges? — Ja
aller nærmest ligger det jo at sige: — „Det må være fødemidlerne,
børnene må have fået dårligere kost, maden må have haft mindre
næringsværdi end før og efter de iagttagne hæmningstider, institutet må
have været særlig uheldig med sine indkøb“ m. m. — Hertil kan svares: —
„Leverandørerne have stadig været de samme, bespisningsreglementet
væsenlig uforandret, og tilsynet med levnetsmidlerne samt de voxnes
nyden af dem have ikke konstateret nogensomhelst forandring i varernes
beskaffenhed“. — Omtalte årsag kan heller ikke søges i forandrede eller
forøgede beskæftigelser eller extra-anstrengelse, heller ikke i
epidemier eller sygelighed, — kort sagt: den søgte årsag er ikke at
finde som en lokal årsag.

Efter at dette er blevet klart, nødes man vel til at henvende sig til
de meteorologiske fænomener; et af disse synes da også at ville give
tilstrækkelige paralleler til vægtsvingningerne.

Optegner jeg linierne for de reducerede vægtsvingninger (de, hvorfra
den tidligere omtalte ugeperiode er bortskaffet), og optegner jeg under
dem, fra dag til dag, kurver for stedets luftvarme (hvortil det tæt
herved liggende meteorologiske instituts varmeiagttagelser hver morgen
kl. 8 ere benyttede) — så øjnes der kun en ringe overensstemmelse
mellem varme og vægtkurver; men jo flere dages vægt der lægges sammen
og paralleliseres med de tilsvarende dages varme, desto tydeligere
træder der en svingningsoverensstemmelse frem mellem varmeforøgelse og
vægtforøgelse, varmenedgang og vægtnedgang. Nærmere undersøgelser
godtgøre, at indenfor den givne vejetid er denne parallelisme dog kun i
tiltagende indtil summen af 5 måske 6 dages vægt og varme.

Som prøve på disse overensstemmelser mellem varmesvingvinger og
vægtsvingninger henvises til medfølgendegrafiske fremstilling, der
omfatter tiden fra 1 September til 15 December. Svingningslinien A
viser forskellen mellem summen af 5 dages varmetal, kl. 8 morgen, og de
efterfølgende 5 dages, derefter forskellen mellem disse 5 dage og de
næste 5 o. s. v. Alle forskelle ere optegnede om en nul-linie. —
Svingningslinien B er sammensat af forskellen mellem drengenes
vægtforøgelse eller tab i 5 dage, og i de efterfølgende 5 dage,
ligeledes ud fra 1ste September, og optegnet som varmesvingningerne
omkring en nul-linie. Pigernes vægtsvingningsforskelle er mærket med C.

At der ikke alene i det store, men også i det enkelte er
overensstemmelse mellem den optegnede varmelinie og de 2 vægtlinier,
springer tydelig frem. — Inden jeg går over til endnu klarere at påvise
disse svingningsoverensstemmelser, vil jeg benytte lejligheden til at
gøre opmærksom på den smukke parallelisme mellem drengenes vægtlinie B
og pigernes vægtlinie C, der tydelig viser brugbarbeden af pigernes
mindre nøjagtige vægttal.

De påpegede 3 kurver godtgøre altså, at gennemgående er en varme, der
fem dage igennem var lavere end i de foregående 5 dage, bleven ledsaget
af en mindre vægtforøgelse end i de varmere 5 dage og omvendt: — med
stigning i varme fulgte stigning i vægtforøgelse.

Men dette sidste: — med stigning i varme fulgte stigning i børnenes
vægtforøgelse, synes at stå i afgjort modstrid med det materiale, som
vejningen før ferien har afgivet; thi i den vejetid har jo varmen været
i stadig stigning fra Maj til ind i Juni, medens det rigtignok er meget
langt fra, at børnenes vcegt samtidig og i stigende grad er bleven
forøget, — tværtimod — den stigende sommervarme er endogså ledsaget af
et stadigt tab i vægt. — Hvorledes forholder det sig da med denne
modsætning? Skulde måske den stigende varme være forvarm? Skulde der
måske være en middel-varmegrad, en tempereret varme, der er særlig
gunstig for vægttiltagen? Og altså en varmeforøgelse opad mod denne
middelgrad blive ledsaget af vægtforøgelse, menen varmestigning opover
middelgraden følges af vægttab? — Det kunde se således ud. Til klaring
heraf henvises til de 2 kurver D. og E .; den første angiver
varmesvingninger i tiden fra 10 Maj til 19 Juli 1882, den anden
drengenes vægtsvingninger i den samme tid. Begge linier ere beregnede
og optegnede på samme måde som foran er angivet for de 3 først omtalte
kurvers vedkommende.

En sammenligning viser den skønneste overensstemmelse mellem disse to
linier, mellem temperatursvingninger og vægtsvingninger. — Altså også i
årets hedeste tid var nogle dages stigning i varme ledsaget af
vægtforøgelse eller af standsning i vægttabet, — medens derimod
varmefald fulgtes af forstærket vægttab. Men når således også her nogle
dages stigende temperatur gik sammen med forøget vægt, medens derimod
den hele, store varmeforøgelse igennem sommeren fulgtes med et
gennemgående vægttab, så må vistnok årsagen til dette børnenes
langvarige vægttab søges andensteds end hos varmefænomenerne; eller
måske samme vægtnedgang ikke er så ganske normal? — Herom kunde der jo
siges en hel del, dog, det må altsammen foreløbig blive liggende.

Men vi kunne komme endnu tættere ind på varmens parallelisme med
børnenes vægt.

De 5 dage tra 17 til 21 September havde gennemsnitlig en varme af 15
gr. C. I disse dage tiltoge drengene og pigerne tilsammen 47 pd. i
vægt. De næste 5 dage havde en gennemsnitsvarme af 1 lVa gr-> °g a^ e
130 børns vægtforøgelse var i samme 5 dage kun 7 pund. Altså: —
varmefaldet på 31/2 grad fulgte med et fald i vægtforøgelse fra 47 pund
til 7 pund.

5 dage fra 3 til 7 Oktober havde 11 graders varme og 42 punds
vægtforøgelse. De næste 5 dage havde 91/2 graders varme og bragte
børnene et vægttab af 5 pund. Her er altså et fald af kun halvanden
grad ledsaget af en nedgang i vægtforøgelse hos alle 130 børn fra + 47
pund til - 5 pund.Disse overraskende store fald i vægt eller fald i
vægtforøgelse, samtidig med små varmefald ere langtfra enestående,
tværtimod, de vare regel i hele vejetiden. Jeg skal tegne størstedelen
af dem op her nedenfor og anbefaler dem til særlig opmærksomhed.

Nedenstående første lodrette række angiver datoerne for de 5 varmere
dage. Anden række er de 130 børns vægtforøgelse i disse 5 dage. Tredie
række er de samme børns vægtforøgelse i de 5 påfølgende koldere dage.
Fjerde række angiver forskellen mellem disse to vægtforøgelser, eller
nedgangen i vægttiltagen. Sidste række endelig noterer varmefaldet fra
de 5 nævnte dage til de 5 efterfølgende.

I 10 grupper på hver 5 varmere dage have de 130 børn altså fået en
vægtforøgelse af 337 pund, men i de efterfølgende 10 grupper koldere
dage kun en vægtforøgelse af 37 pund, hvilket er 300 pund mindre
vægtforøgelse end 1 de lige forudgående 10 gange 5 dage, eller en
formindskelse af vægtforøgelsen til en niendedel. Hver af de 10 første
grupper på 5 dage har i gennemsnit været lidt over 2 gr. varmere end de
efterfølgende 5 dage. Indenfor de anførte tider har altså en
varmenedgang af 2 gr. væretledsaget af en nedgang i vægtforøgelse til
en niendedel af de forudgående 5 dages.

Dog — parallelismen mellem luftens varmesvingninger og børnenes
vægtsvingninger kan føres videre endnu. Det må jo efter det foregående
formodes, at når teraperaturfald har været ledsaget af
vægtforøgelses-fald, så må også stigning i varme have stigning i
vægtforøgelse i sit følge. Dersom det ikke var således, dersom
varmefald vel var ledsaget af vægtfald, men derimod varmestigning kun
meget langsomt, eller slet ikke fulgtes af vægtstigning, så vilde
derved rigtigheden af de foran gjorte erfaringer blive noget tvivlsom,
varme- og vægtsvingningernes overensstemmelse blive ufuldstændig og kun
i de nedadgående svingninger vilde der være samstemning. Men der er
just den skønneste svingningsoverensstemmelse både— som godtgjort — i
nedadgående bevægelse og tillige i opadgående, hvilket sidste nu skal
vises. Jeg må dog tilføje, at vægtsvingningerne (hvad allerede tildels
fremgår af de foran omtalte kurver) følge noget slæbende efter
varmesvingningerne. Men en redegørelse af disse omstændigheder må
opsættes, indtil jeg kan behandle et helt års vejeresultater under et.

I 8 grupper kholdere femdage have børnene altsa fået en vægtforøgelse
af 75 pund, men i de efterfølgende 8grupper varmere femdage derimod en
vægtforøgelse af 297 puncl, der er fire gange så stor som
vægtforøgelsen i de koldere dage. Middeltallet af temperaturstigning
for hver gruppe af varmere femdage var 3 gr. — Altså har en varmeopgang
af 3 gr. C. gennemsnitlig været ledsaget af en vægtforøgelse, der var 4
gange så stor som vægttillæget i de forudgående koldere femdage.

Udelades de to første par af 5 kolde og 5 varme dage, parret fra 7 til
16 September og det fra 27 September til 6 Oktober, så viser der sig en
større overensstemmelse med det foran fremsatte resultat af
sammenstillingen melhm nedgang i varme og nedgang i vægt, der jo var
dette: — 2 gr. nedgang i varme går sammen med nedgang i vægtforøgelse
til 1/9. — Som hertil svarende får jeg da nu: — 3 gr. opgang i varme
lulgte med en opgang i vægtforøgelse, der er 13 gange så stor som de
forudgående 5 dages vægtforøgelse.

Men endnu er jeg ikke færdig med svingningsoverensstemmelserne mellem
varmen og de 130 børns vægt. — I tiden fra 4 December til 4 Januar
tiltoge institutets 58 piger tilsammen 78 pund i vægt; men i tiden
derfra til den 8 Januar mistede de 10 pund af den vægt, som de havde
den 4., — og i hele resten af Januar, samt til ind i midten af Februar
tiltoge de aldeles ikke i vægt, de svingede kun ganske svagt op og ned.
— Altså: — i den ene vintermåned, December, en meget betydelig
vægtforøgelse, mere end dobbelt så stor som den normale vægtforøgelse
af 81/2 pund omugen, — og i den næste vintermåned, Januar, fuldstændig
stilstand. Dette er dog unegtelig meget påfaldende, — især under hensyn
til, som ofte nævnt, at de lokale forhold og sundhedstilstanden i den
ene måned syntes at være de samme som i den anden. Til overflod skal
bemærkes, at juleugen aldeles ikke tilførte pigerne nogen særlig stor
vægtforøgelse.

Altså fra 4 December til 4 Januar var der stor vægtforøgelse, og fra
sidstnævnte dag et omslag med nedgang og stilstand i vægt. Men just den
4 Januar skete der heri landet en stor forandring i vejrliget; vi fik
fra den dag af og i længere tid under stigende lufttryk nordlige og
østlige, kolde vinde. — Her er altså atter overensstemmelsen mellem
meteorologiske fænomener og børnenes vægtfænomener umiskendelig. Et
lignende omslag i vægtforøgelsen skete på omtrent samme tid for
drengenes vedkommende, men ikke så stærkt udpræget som hos pigerne. I
parenthes bør her tilføjes, at nævnte 4 Januar skete der på Island og
Færøerne et betydeligt vejromslag (se metor. inst. meddel.) i modsat
retning af vejromslaget hos o s; efter en meget kold December fulgte
deroppe med den 4 Januar faldende barometer, sydlige vinde og mildt
vejr. Medens børnene standsedes her i vægtforøgelse fra den 4 Januar,
så have altså rimeligvis med den dag børnene på Island taget fat på
vægtudvikling efter en længere tids stilstand.

Hermed ere vi komne hen i nærheden af endnu et ret interessant fænomen,
som de daglige vejninger have ført til. Det er nylig fortalt, hvorledes
pigerne stod stille i vægt (drengene tildels også) i hele Januar og til
henimod midten af Februar. Her tager det sig ud, som om det store
vejromslag den 4 Januar havde indvirket for længere tid uoprettelig
skadeligt på pigerne, som om efterfølgende opaa gående varmesvingninger
ikke kunde få vægtforøgelsen i gang igen, som om børnene dog måske vare
bievne sygelige. (Til beroligelse vil jeg her indskyde den bemærkning,
at efter en lille vægtforøgelse tiltoge pigerne 30 pund i tiden fra 15
til 27 Februar, altså atter i nogen tid det dobbelte af den normale
tilvæxt). Formodningen om , at et med varmefald følgende vægtfald kan
blive yderligere forhøjet og forlænget igennem en også med varmefaldet
følgende sygelighed — styrkes ved følgende: — Under et betydeligt
temperaturfald igennem dagene fra 23—27 Januar blev et stort antal
drenge stærkt forkølede; i løbet af de næste 14 dage var der afvexlende
10 drenge på sygestuen for forkølelsessygdomme, og samtidig aftoge de
tilsyneladende raske drenge, der vel altså også havde været lidende, 37
pd. i 11dage fra 26 Januar til 5 Februar, det største vægttab, der
endnu er blevet observeret på institutet.

III.

Inden jeg går bort fra de foran gjorte sammenstillinger af
varmesvingninger og vægtsvingninger, må jeg opholde mig lidt ved et af
disse sammenligningers resultater, nemlig ved dette : - Luftens
varmegrad igennem nogle dage, en 5 dage, har i hele vejetiden, i alle
årstider, været ledsaget enten af fald i børnenes vægtforøgelse, eller
af standsning i vægtforøgelsen, eller endog været fulgt af vægttab, og
dette vægttab er undertiden blevet forøget og forlænget udover
varmefaldets tid ved en sammen med varmefaldet opstået sygelighed, — og
endelig — disse vægtstandsninger og vægttab synes at have været
uoprettelige. Under forudsætning af, at dette resultat må vise sig at
være almengældende, vilde der over samme med nogen grund kunne
fantaseres en hel del. — For tiden skal jeg dog indskrænke mig til
følgende „fantasia":

Et år, der har mange temperaturfald, mange varmesvingninger, vil være
særlig ugunstig for den opvoxende ungdoms vægtforøgelse, og dermed
rimeligvis (?) også for dens udvikling i højde og kræfter. Flere
sådanne ugunstige år i række ville indvirke uoprettelig skadeligt på
flere årgange børn — og omvendt: — flere år med få og ringe
temperaturomslag ville følges af veludviklede, kraftige årgange børn.
Disse samstemninger ville tydelig kunne efterspores og opgøres for
mændenes vedkommende ved den årlige behandling af værnepligtige. —
Indenfor det enkelte døgn ville store temperaturforandringer fra nat
til dag, og kunstige temperaturforandringer, fra meget hede lokaler til
kold luft i det fri, være hindrende for vægtudvikling, højdeudvikling
og kraftudvikling. Egne med stor temperaturforskel, ikke så meget fra
årstid til årstid som fra femdage til femdage, døgn til døgn, nat til
dag, kunstig hede til kulde — ville gennemgående have ikke-vægtfulde,
ikke-høje, ikke-stærkebeboere. Andre egne med modsatte forhold, med
stærk udpræget øklima, eller også med ringe varmeforandringer indenfor
hver årstid, og indenfor døgoet — ville have vægtige, høje og kraftige
mennesker. — Fristelsen til at belægge dette med mange exempler må
indtil videre skydes til side, ligesom også afvejelsen imod andre her
gældende faktorer, nemlig afstamning, ernæring osv. osv.

Dersom man allerede nu vilde på de ved den daglige vejning indvundne
resultater rejse spørgsmål om, hvorledes v arm e fald sti d er n e ,
der synes at være hæmningstider for børnenes vægtudvikling, skulle
gøres uskadelige, så måtte dette spørgsmål vel gives følgende
foreløbige svar: børnenes beklædning skal fra det inderste ti„ det
yderste stykke være de sletteste varmeledere, være af u ld ; og måske
kunde tilføjes: der må ikke være for stor forskel mellem temperaturen
inden døre og udenfor, og der må være kun ringe forskel mellem
temperaturen i dagligstue og soveværelse, altså ingen soven for åbne
vinduer. At temperaturen inden døre dog ikke bør synke under de 18
eller mindst 17 gr. C., må af mange og bekendte grunde vistnok stå
urokkeligt.

Parallelismen, således som den nu er påvist, mellem børnenes
vægtsvingninger og atmosfærens varmesvingninger er selvfølgelig ikke
nogen mathematisk parallelisme. Der er derfor intet til hinder for, at
fortsatte undersøgelser kunne vise, at vægtsvingningerne tillige stemme
med andre fænomener, der ikke ere parallele med varmesvingningerne, det
vil sige: en opsummering af alt det, der indenfor parallelismen mellem
vægt og varme viser sig som uoverensstemmelser, undtagelser, vil
muligen kunne føre til andre fænomeners overensstemmelse med
vægtforandringerne, til — om man vil - - andre faktorer for denne. En
sådan „faktor“ have vi jo allerede for længst skaffet til side for at
få fat i vægt kontra varme, nemlig den såkaldte ugeperiode,
madperioden. Ved bortfjærnelse nu tillige af varmeperioden kommer jeg
til en ikke mindre mærkelig overensstemmelse, nemlig en parallelisme
mellem månens stilling (i forholdtil jorden og solen) og
vægtsvingningerne. Denne parallelisme kan imidlertid ikke gennemføres
tilstrækkelig fyldig før vejningsårets afslutning, og jeg vilde derfor
i det hele slet ikke her have rørt ved denne sag, dersom ikke de foran
omtalte føycfemålinger af hørrene, hvorom jeg i den nærmeste tid skal
berette, just havde ført til en så mærkværdig mangeledet og
gennemgående parallelisme mellem månens stilling (i forhold til solen,
jorden og stedets horisont) — og børnenes højde svingninger. Skønt jeg
altså kommer ind på denne sag, må jeg dog her nøjes med følgende:

Den 26 August 1882 var månen i perigæum, fra den dag og til 9 Marts
1883 fuldendte den 7 omløb omkring jorden. I denne tid tiltoge drengene
275 pd. og pigerne 296 pd. i vægt. Når denne vægtforøgelse inddeles
efter månens stilling i perigæum og apogæum, så bliver resultatet
dette:

A. B. C. D. Drengene tiltoge .... 77 pd 103 pd. 28 pd. 67 pd. Pigerne
tiltoge .... 78 — 113 - 56 — 49 — 130 børn tiltoge: 155 pd. 216 pd. 84
pd. 116 pd.

A betyder her de 7 tidsafsnit, i hvilke månen under nævnte 7 omgange
gik fra sin nærmeste stilling ved jorden til halvvejen mod apogæum; B
betyder de 7 afsnit herfra til apogæum; C halvvejen herfra til
halvvejen henimod perigæum; D fra denne halvvej til selve perigæum.

Under den første halvdel af den tid , hvori månen fjærnede sig fra
jorden, tiltoge drengene og pigerne altså tilsammen 155 pd.; — under
den fortsatte fjærnelse tiltoge de 1I3 mere, nemlig 216 pd.; — men i
dagene for månens venden tilbage mod jorden og dens nærmelse indtil
halv afstand fra perigæum tiltoge børnene kun 84 pd., — eller mellem
1/2 og 1/3 af tilvæxten i den forrige tidsafdeling. I den sidste
halvdel af nærmelsen til perigæum forøgedes børnenes vægt igen lidt
mere end i forrige afsnit.

Endvidere ses, at i den tid, da månen fjærnede sig fra jorden, tiltoge
drenge og piger tilsammen 371 pd., i dentid derimod, da den nærmede sig
til jorden, næsten kun halvdelen heraf, nemlig 200 pd.

Fremdeles iagttages, at drenges og pigers vægtforøgelse stemmer med
hinanden i tiden fra D til A, fra A til B og fra B til C; men ikke Ira
C til D, hvor drengene have en opgang i vægtforøgelse, men pigerne en
nedgang. Men da drengenes, sammen med forkølelsessygdommene fremkomne
store (foran omtalte) vægttab, fra 25 Januar til 5 Februar, væsenlig
falder i tiden C, det er i tiden fra apogæum til halvdelen mod
perigæum, så er der grund til at antage, at pigernes vægtrække her er
den mere normale, og at altså hovedreglen i omhandlede vejetid har
været denne: Medens månen bevægede sig bort fra jorden, var børnenes
vægtforøgelse i tiltagende stigning, men i den tid, da månen nærmede
sig mod jorden, var vægtforøgelsen i tiltagende fald.

Her påtvinger sig nu det spørgsmål: „Stemmerda ikke varmesvingningerne
med den anførte firleddede vægtrække? Gør den det, så er det jo aldeles
overflødigt at trække månen ind i disse undersøgelser, så vil en
varmestigning fra det ene af disse fire tidsafsnit til det næste have
været fulgt af en vægtforøgelse og omvendt!“ En prøve giver hertil
følgende svar:

A. B. C. D. Vægtsvingninger: 155. 216. 84. 116. Varmesvingninger: 12.
10. 18. 11.

Tallene under vægtrækken angive omtrentlig varmens forholdstal fra
tidsafsnit til tidsafsnit. Det ses, at her er parallelismen mellem
varme og vægt aldeles borte; — kun fra D til A er der overensstemmelse.
Uoverensstemmelsen træder kraftigst frem i tiden fra B til C, der har
et stort vægt fald, medens varmen samtidig har sin største stigning.
Dette tyder således hen på, at det ikke er så aldeles grundløst at søge
andre parallelismer til vægtsvingningerne end blot varmesvingninger,
men desuden — som foran omtalt .— resultaterne af mine højdemålinger
gave mig hovedfor-anledningen til at komme ind på en sammenligning
mellem vægtsvingninger og månesvingninger.

*

Hovedindholdet af alt foregående Uiver nu følgende:

Til den daglige vejning inddeles børnene i aldersklasser; alle børnene
i hver klasse vejes på engang; disse vejninger udtøres hurtigst på en
centesimalvægt. Desuden udføres kontrolerende enkeltvejninger, hvert
barn for sig, en gang om måneden.

Vejningerne foretages helst om morgenen, som børnene sta ud af sengen,
eller om aftenen. Dog kunne også vejninger til en bestemt tid om d:igen
mellem morgen og aften give brugbare resultater, selv om børnene vejes
med alle klæder på.

Under forudsætning af, at de iagttagne vægtsvingningsfænomener i det
væsenligste ville gentage sig fra år til år, vil der kunne opsættes
følgende som resultater med hensyn til et normalt drengebarns (omkring
12 års alderen) vægtsvingninger under normale forhold.

Barnet kan være indtil 2 pund tungere om aftenen end om morgenen; det
kan være indtil 1% pund lettere om morgenen end om aftenen.

Fra aften til næste aften kan det tiltage indtil 1 pund i vægt, eller
aftage indtil 3/4 pund.

Disse store vægtsvingninger indenfor døgnet og fra døgn til døgn vise
det mangelfulde og vildledende i vejninger, der have en større periode
end den daglige.

Barnets legemsbevægelse, badning, beskæftigelse m. m. har ikke så megen
indflydelse på vægtsvingningerne som maden.

Er kun middagsmaden, men ikke den øvrige mad, varieret fra dag til dag,
ugen igennem, og har næste uge samme række middagsmad, så opstår en
tydelig ugeperiode i vægtsvingningerne.

Barnets blivende vægtforøgelse, som foran er givet etgennemsnitsudtryk
ved „den beregnede vægtstigningslinie", foregår ikke jævnt året
igennem.

En periode for stilstand i vægt og derpå følgende vægttab strækker sig
fra begyndelsen af Maj til ind over midten af Juli. Vægttabet kan stige
til det dobbelte af den beregnede vægtforøgelse.

En periode for meget hurtig vægtforøgelse findes i August, September og
Oktober. Vægtforøgelsen kan her stige indtil det femdobbelte af den
beregnede.

I den derefter følgende del af vejetiden svinger vægten op og ned om
den beregnede stigningslinie.

Under sommerferien tiltages dobbelt så meget i vægt, som
stigningslinien angiver, men i September og Oktober gennemsnitlig endnu
mere, nemlig det tredobbelte.

Foruden den igennem en femtedel af et år varende standsning og
vægtnedgang, fra Maj til ind i Juli, indtræffer der hyppig i hele den
øvrige del af året, selv i den gunstigste vægtperiode, meget
betydelige, oftest pludselig begyndende standsninger i vægtforøgelsen,
der undertiden følges af vægttab — de kunne vare fra 6 til 14 dage, og
vægttabet kan stige indtil tre gange så meget, som stigningslinien
ansætter til vægtforøgelse.

Den standsning i vægtforøgelse eller det vægttab, som barnet lider i
disse tider, oprettes ikke ved nogen efterfølgende stærkt forøget
vægttiltagen; de synes at være skadelige for barnet.

Den hele vægtforøgelse et år igennem foregår på grund heraf så ujævnt,
at den egenlige vægtforøgelse kan siges at foregå i kun en femtedel af
året, medens den øvrige tid går hen med vægttab og oprettelse heraf.

Der er en tydelig parallelisme mellem atmosfærens varmesvingninger fra
5 dage til 5 dage og barnets vægtsvingninger i samme tid; —
varmeforøgelse følges af vægtforøgelse — varmenedgang af vægtnedgang.

En nedgang i varme af 2 gr., fra 5 dages middelvarmetil de næste 5
dages, følges af nedgang i vægtforøgelse til en niendedel.

En opgang i varme af 3 gr., fra 5 dages middelvarme til de næste 5
dages, følges af en 13 gange forøget stigning i vægtforøgelse.

Meget mindre varmesvingninger ere også ledsagede af tilsvarende
vægtsvingninger.

Derned større nedgang i varme følgende vægtstandsninger og tab kunne
fortsættes og forøges (ved en af varmenedgangen fremkaldt sygelighed)
længere tid efter at en ny varmeopgang er begyndt.

Årsagen til den store standsning og vægtnedgang i Maj, Juni og Juli,
ligesom også den store vægtopgang igennem efterårsmånederne, synes at
måtte søges andensteds end i varmen.

At ville søge årsagen til vægtnedgangen i den med den stigende
sommervarme forøgede uddunstning fra legemet og i børnenes aftagende
madlyst, samt i deres træthed henimod skoleårets slutning, vil næppe
tilstrækkelig klargøre sagen. At ville finde årsagen til vægtopgangen
under ferien alene i børnenes ophold i bedre luft og i deres måske
rigeligere ernæring, vil formentlig heller ikke strække til. Fremdeles:
Den endnu større vægtforøgelse i de to måneder efter børnenes hjemkomst
til institutet — tør næppe alene begrundes i ernæringsfunktionernes ved
ferieopholdet og hvilen fra åndeligt arbejde forøgede kræfter.

Et år med mange varmeforandringer vil være meget ugunstigere for et
barns normale vægtforøgelse end et år med få svingninger.

En række af flere sådanne ugunstige år vil danne flere årgange mindre
kraftige børn, og omvendt.

De vejede børns vægtforøgelse var i tiltagende stigning i den tid, da
månen bevægede sig fra perigæum til apogæum, fjærnede sig fra jorden, —
medens deres vægtforøgelse var i tiltagende fald i den tid , da månen
nærmede sig mod jorden, altså i tiden fra apogæum til perigæum. I
førstnævnte tid tiltoge de omtrent dobbelt så meget i vægt som i den
sidstnævnte.

*Det ses let, at der her er begyndt på fremdragelsen af forhold, der
ville kunne blive af betydning både i livet og i videnskaben. Af
sådanne forhold skal blot fremhæves: Den ringe del af året, der tjener
til blivende, til virkelig vægtforøgelse for det voxende
menneskelegeme, og de mange hæmningstider, samt disses overensstemmelse
med atmosfæren svarmesvingninger. — Det tør ganske vist ventes, at en
fyldig eftersporing af disse forhold også efterhånden vil kunne lede
til udfindelse af den bedst mulige tjenliggørelse af
vægtforøgelsestiderne, og til den mest udtømmende uskadeliggørelse af
hæmningstiderne.

Men det ses tillige, at der ud af disse undersøgelser rejser sig en
mængde spørgsmål og viser sig en masse utydeligt fremskinnende punkter,
som forlange en indgående behandling, der først kan nås gennem en
samling og bearbejdelse af det bedst mulige og rigeste materiale af
daglige vejninger.

Jeg må derfor slutte denne aldeles foreløbige og stærkt begrænsede
redegørelse af de daglige vejningers resultater med en opfordring, især
til internat-instituter og til internatskoler, om at foretage sådanne
vejninger (helst også daglige målinger), og velvilligst henvende sig
til mig til opnåelse af en planmæssig, velorganiseret række af
iagttagelser på forskellige punkter i landet.

*

